Temeljem članka 12. Odluke o ugostiteljskoj djelatnosti (Službeni glasnik Grada Ivanić-Grada, broj 04/17) i članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22) Gradonačelnik Grada Ivanić-Grada donio je dana 18. prosinca 2023. godine sljedeću

**O D L U K U**

**o produljenju radnog vremena**

**ugostiteljskim objektima za vrijeme božićnih i novogodišnjih blagdana**

I.

Gradonačelnik Grada Ivanić-Grada odobrava produljeno radno vrijeme ugostiteljskim objektima za vrijeme božićnih i novogodišnjih blagdana, i to za sljedeće dane:

1. 23. i 24. prosinca 2023. godine na 24. i 25. prosinca 2023. godine odobrava se produljenje radnog vremena do 3 sata,
2. 31. prosinca 2023. godine na 1. siječnja 2024. godine do 5 sati, ukoliko isti organiziraju doček Nove godine, a sve  u skladu s Odlukom o ugostiteljskoj djelatnosti.

II.

Svi ugostitelji koji namjeravaju raditi u produljenom radnom vremenu, dužni su pisanim putem obavijestiti nadležni Upravni odjel Grada Ivanić-Grada – Komunalno redarstvo (*grad@ivanic-grad.hr*).

III.

Gradonačelnik zadužuje Upravni odjel za komunalno gospodarstvo, prostorno planiranje, gospodarstvo i poljoprivredu za provedbu potrebnih radnji i postupka u cilju provođenja ove Odluke.

IV.

Ova Odluka stupa na snagu danom donošenja, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-11/155 Gradonačelnik:

URBROJ: 238-10-04-02/3-23-8

Ivanić-Grad, 18. prosinca 2023. Javor Bojan Leš, dr.vet.med.